Exqrch/javanese-Komodo-pixelgpt huggingface dataset:
Ing mitos Yunani, Centaurus nggambaraken satunggaling "centaur", wujud satunggaling tiyang jaler kanthi namung sepalih badanipun inggih wujud badan manungsa lan sepalih badan malih wujud jaran
Rasi lintang sanèsipun ingkang dipunparingi nama sasampunipun centaur inggih punika salah satunggaling zodiak, inggih punika rasi lintang Sagittarius
Rasi lintang Centaurus gadhah laladan ingkang ambanipun kirang langkung 1060 drajat persegi lan ngewrat wolung lintang ingkang dipunmangertosi minangka planit - planit
Rasi lintang punika saged dipuntingali ing garis lintang ing antawispun +25° lan -90° saha badhé katingal ingkang saé piyambak manawi dipuntingali ing jam 9 dalu ing salebeting sasi Mèi
Rasi lintang punika gadhah 281 lintang kanthi magnitudo 6,5, ingkang punika mratandhakaken bilih lintang - lintang punika saged dipuntingali kanthi mripat langsung
Déné lintang - lintang ingkang wonten ing rasi lintang punika inggih kados makaten: Kaanan
Nanging boten sadaya lintang ing Centaurus saged dipuntingali saking Cina, lan lintang ingkang boten katingal punika kalebet klasifikasi Asterisme kidul déning Xu Guangqi, dhedhasar asiling panaliten ing lintang kulon, inggih punika α Cen, θ Cen, ε Cen lan η Cen, saged dipuntingali ing langit Cina
Sapérangan tiyang Polynesia sanget mangertosi kanthi saé lintang - lintang ing Centaurus
Wontn ing Pukapuka, Centaurus gadhah kalih nama, inggih punika "Na Mata-o-te-tokolua" lan "Na Lua-mata-o-Wua-ma-Velo"
Wonten ing Tonga, rasi lintang punika dipunsebat kanthi sekawan nama ingkang béda inggih punika: "O-nga-tangata", "Tautanga-ufi", "Mamangi-Halahu", lan "Mau-kuo-mau"
Alpha lan Beta Centauri inggih boten minangka nama salah satunggaling tiyang ing Pukapuka lan Tonga, nanging punika nama tiyang saking Hawaii lan Tuamotus
Wonten ing Hawaii, "Alpha Centauri" dipunsebat "Melemele" utawi "Ka Maile-hope" lan nama kanggé Beta Centauri inggih punika "Polapola" utawi "Ka Maile-mua"
Wonten ing Pulo Tumotu, Alpha dipunsebat "Na Kuhi" lan Beta dipunsebat "Tere".
Cassiopeia Cassiopeia inggih punika salah satunggaling rasi lintang ingkang padhang ingkang mapan wonten ing belahan langit sisih lor
Centaurus inggih kalebet salah satunggaling rasi lintang ingkang mlebet wonten ing kempalan 48 rasi lintang ingkang dipundhaptar déning astronom saking Walanda, inggih punika Ptolemy ing abad kaping kalih, lan salajengipun mlebet salah satunggal saking 88 rasi lintang modhern
Cassiopeia nggambaraken ratu Cassiopeia ingkang wonten ing mitos raja Ethiopia
Cassiopeia badhé paling gampil dipuntingali mbentuk aksara 'W', ingkang kasusun saking gangsal lintang ingkang padhang
Cassiopeia inggih dipunkiteri déning rasi lintang sanèsipun inggih punika rasi lintang Andromeda ing sisih kidul, Perseus ing sisih kidul radi wétan, lan Cepheus ing sisih lor
Rasi lintang punika inggih kosok wangsulipun "Big Dipper", lan saking garis lintang lor saged dipuntingali kanthi cetha ing purwakaning sasi Novèmber
Rasi lintang Cassiopeia gadhah laladan ingkang ambanipun kirang langkung 598 drajat persegi lan ngewrat tigang lintang ingkang dipunmangertosi minangka planit-planit
Rasi lintang punika saged dipuntingali ing garis lintang ing antawispun +90° lan-20° saha badhé katingal ingkang saé piyambak manawi dipuntingali ing jam 9 dalu ing salebeting sasi Novèmber
Rasi lintang punika gadhah sekawan lintang kanthi magnitudo sedayanipun langkung padhang saking tigang magnitudo, ingkang punika mratandhakaken bilih lintang-lintang punika saged dipuntingali kanthi mripat langsung
Déné lintang-lintang ingkang wonten ing rasi lintang punika inggih kados makaten: Objek Langit Lebet
Amargi rasi lintang punika mapan wonten ing galaksi Bimasekti, mila Cassiopeia ngewrat objek langit lebet ingkang kathah
Kalih obejek Messier, inggih punika M52 (NGC 7654) lan M103 (NGC 581), inggih mapan wonten ing rasi lintang Cassiopeia punika
Kekalihipun inggih kalebet kluster kebikak
M52 inggih ngewrat kirang langkung 100 lintang lan tebihipun inggih 5200 taun cahya saking bumi
Déné M103 inggih langkung miskin tinimbang M52, ingkang namung ngewrat 25 lintang ing lebetipun lan tebihipun inggih punika 8200 taun cahya saking bumi
Cassiopeia taksih kalebet wonten ing kulawarga rasi lintang Perseus sesarengan kaliyan rasi lintang Cepheus, Andromeda, Perseus, Pegasus, Cetus, Auriga, Lacerta lan Triangulum
Déné rasi lintang sanèsipun ingkang wonten ing sak kiteripun Cassiopeiae inggih punika rasi lintang Camelopardalis, Cepheus, Lacerta, Andromeda lan Perseus.
Carina Carina () inggih punika salah satunggaling rasi lintang ingkang padhang ingkang mapan wonten ing wilahan langit sisih kidul
Carina punika nama Latin saking pérangan ing kapal, lan rasi lintang punika maujud saking pérangan ing rasi lintang ingkang langkung ageng inggih punika Argo Navis (kapal Argo), ngantos rasi lintang punika dipunpérang dados tigang pérangan, déné pérangan ingkang kalih inggih punika dados rasi lintang Puppis lan Vela
Carina inggih punika salah satunggaling péranganing Argo Navis, kapal ageng saking Jason lan the Argonauts ingkang nembé pados tambang emas
Nanging lajeng Nicolas Louis de Lacaille mérang Argo dados tigang pérangan ing taun 1763
Rasi lintang Carina gadhah tlatah ingkang ambanipun kirang langkung 494 drajat pesagi lan ngewrat pitung lintang ingkang dipunmangertosi minangka planit-planit
Rasi lintang punika saged dipuntingali ing garis lintang ing antawispun +20° lan-90° saha badhé katingal ingkang saé piyambak manawi dipuntingali ing jam 9 dalu ing salebeting sasi Maret
Rasi lintang punika gadhah kathah objèk ingkang narik kawigatosan kanggé dipuntliti
Déné lintang-lintang ingkang wonten ing rasi lintang punika inggih kados makaten: Wonten lintang sanèsipun ingkang gadhah magnitudo udakawis tiga ing Carina
"Beta Carine", utawi gadhah nama tradhisional "Miaplacidus", inggih punika lintang biru ngantos pethak ingkang gadhah magnitudo 1,7, ingkang tebihipun 111 taun cahya saking bumi
"Epsilon Carinae" inggih punika lintang ingkang gadhah cahya oranye, ingkang mèh sami kaliyan lintang Miaplacidus kanthi magnitudo 1,9 lan tebihipun 630 taun cahya saking bumi
"Theta Carinae" inggih punika lintang padhang sanèsipun kanthi warna biru ingkang gadhah magnitudo 2,7 lan tebihipun 440 taun cahya saking bumi
Theta Carinae inggih ugi minangka anggota pokok saking kluster IC 2602
"Iota Carinae" inggih punika lintang ingkang gadhah cahya super raseksa pethak kanthi magnitudo 2,2 lan tebihipun 690 taun cahya saking bumi
Carina inggih ugi dipunmangertosi minangka Nebula Carina, NGC 3372 ingkang kapanggih déning astronom saking Prancis, Nicolas Louis de Lacaille ing taun 1751, ingkang ngewrat sapérangan nebula
Nebula Carina ing sedayanipun inggih ngewrat émisi kolosal nebula ingkang tebihipun kirang langkung 8000 taun cahya lan gadhah périodhe ingkang cepetipun 300 taun cahya, kanthi magnitudo 8,0
Carina ugi ngewrat kluster globular NGC 2808 ingkang saged dipuntingali kanthi mripat langsung
"Epsilon Carinae" lan "Upsilon Carinae" inggih punika lintang rangkep kalih ingkang katingal kanthi teleskop ingkang alit
Carina taksih kalebet wonten ing kulawarga rasi lintang Heavenly Waters sesarengan kaliyan rasi lintang Delphinus, Equuleus, Eridanus, Piscis Austrinus, Puppis, Vela, Pyxis lan Columba
Déné rasi lintang sanèsipun ingkang wonten ing sak kiteripun Carina inggih punika rasi lintang Vela, Puppis, Pictor, Volans, Chamaeleon, Musca lan Centaurus.
Canis Minor Canis Minor () inggih punika salah satunggaling rasi lintang ingkang padhang ingkang mapan wonten ing belahan langit sisih lor
Canis minor tegesipun kirik alit lan punika nggambaraken satunggaling kirik ingkang ndhèrèk pemburu Orion
Rasi lintang Canis Major inggih nggambaraken wujud kirik sanèsipun
Rasi lintang Canis Minor gadhah tlatah ingkang ambanipun kirang langkung 183494 drajat persegi lan boten ngewrat lintang ingkang dipunmangertosi minangka planit-planit
Rasi lintang punika saged dipuntingali ing garis lintang ing antawispun +85° lan-75° saha badhé katingal ingkang saé piyambak manawi dipuntingali ing jam 9 dalu ing salebeting sasi Maret
Déné lintang-lintang ingkang wonten ing rasi lintang punika inggih kados makaten: "Beta Canis Minoris", ingkang gadhah nama tradhisional "Gomeisa" inggih punika lintang panas kelas B8 kanthi gadhah magnitudo 2,8, ingkang dipunkiteri déning material lebu
Lintang punika gampil dipuntingali kanthi mripat langsung
Lintang sanèsipun ingkang wonten ing Canis Minor ingkang ngewrat kalih lintang binar inggih punika "Gamma Cani Minoris", satunggaling cahya raksasa oranye kanthi gadhah magnitudo 4,33 lan "G Canis Minoris", inggih punika lintang ingkang gadhah cahya raksasa oranye kanthi magnitudo ingkang cetha inggih ing 4,39
Wonten ugi "epsilon Canis Minoris", inggih punika lintang ingkang gadhah cahya raksaa warna jene tipe G kanthi tebihipun udakawis 990 taun cahya
Lan "zeta Canis Minoris", ingkang gadhah cahya raksasa biru ngantos pethak kanthi gadhah magnitudo 15
Canis Minor taksih kalebet wonten ing kulawarga rasi lintang Orion sesarengan kaliyan rasi lintang Orion, Canis Major, Monoceros lan Lepus
Déné rasi lintang sanèsipun ingkang wonten ing sak kiteripun Canis Minor inggih punika rasi lintang Monoceros, Gemini, Cancer lan Hydra.
Canis Major Canis Major () inggih punika salah satunggaling rasi lintang ingkang padhang ingkang mapan wonten ing belahan langit sisih kidul
Canis major tegesipun kirik ageng ingkang nggambaraken wujud kalih kirik, ingkang salah satunggalipun dipungambaraken déning rasi lintang Canis Minor, ingkang ngetutaken Orion
Rasi lintang Canis Major gadhah tlatah ingkang ambanipun kirang langkung 380 drajat persegi lan boten ngewrat lintang ingkang dipunmangertosi minangka planit-planit
Rasi lintang punika saged dipuntingali ing garis lintang ing antawispun +60° lan-90° saha badhé katingal ingkang saé piyambak manawi dipuntingali ing jam 9 dalu ing salebeting sasi Pebruari
Rasi lintang Canis Major inggih minangka dalemipun lintang-lintang ingkang padhang ing langit
Déné lintang-lintang ingkang wonten ing rasi lintang punika inggih kados makaten: Sirius inggih minangka péranganing "winter hexagon" utawi bunderan winter, satunggaling asterisme ingkang saged dipuntingali saking sasi Dhésèmber ngantos Maret, ingkang maujud saking "Rigel (beta Orionis), [7931] Aldebaran (alpha Tauri), [715] Capella (alpha Aurigae), [3938] and [3940] Pollux/Castor (beta and alpha Geminorum) and [1537] Procyon (alpha Canis Minoris)." Asterisme sanèsipun ingkang kecathet wonten ing
Asterisme sanèsipun ingkang kecathet wonten ing segitiga winter, inggih punika maujud saking Sirius, Procyon, lan Betelgeuse (alpha Orionis), tiga saking sedasa objek ingkang padhang piyambak ing langit ingkang mapan wonten ing sak njawinipun galaksi Bimasekti
Canis Major taksih kalebet wonten ing kulawarga rasi lintang Orion sesarengan kaliyan rasi lintang Orion, Canis Minor, Monoceros lan Lepus
Déné rasi lintang sanèsipun ingkang wonten ing sak kiteripun Canis Major inggih punika rasi lintang Monoceros, Lepus, Columba lan Puppis
Néstor Kirchner Néstor Kirchner, nama jangkepipun inggih punika Néstor Carlos Kirchner Ostoić (#ALIH) inggih punika Présidhèn Argentina ingkang njabat wiwit 25 Mèi 2003
Sadèrèngipun, Kirchner njabat gubernur, Provinsi ing Argentina, Santa Cruz (1991-2003)
apakipun, satunggaling pejabat kantor pos, inggih punika keturunan Switserlan; ibunipun, Marija Ostoić, miyos wonten ing Chili selatan, kanthi latar belakang Kroasia
Piyambakipun sinau wonten ing SD lan sekolah menengah nagari wonten ing kutha Río Gallegos, lan pikantuk ijazah SMU saking "Colegio Nacional República de Guatemala"
Wiwit timur, Kirchner ndhèrèk sarta wonten ing Gerakan Justicialist ("Movimiento Justicialista"), nalika wiwitan minangka salah satunggaling anggota Peronis Muda, ingkang radikalisme sayap kiwanipun kanthi saèstu nentang sanget papréntahan diktatur militèr
Wonten ing pertengahan taun 1970-an, piyambakipun sinau ngèlmu hukum wonten ing Universitas Nasional de la Plata lan pikantuk gelaripun nalika taun 1976
Piyambakipun kondur malih dhateng Río Gallegos sesarengan kaliyan garwanipun, Cristina Fernández, ingkang ugi satunggaling pangacara lan anggota Parté Justicialist ("Partido Justicialista", PJ), kanggé nindakaken praktik minangka pangacara
Wonten ing masa rezim diktatur Prosès Reorganisasi Nasional ing sangandhaping papréntahan Videla, piyambakipun natè dipunkunjara, nanging botten jelas alesanipun lan kanggé pinten taun
Saking palakramanipun kaliyan Cristina Elisabeth Fernández kekalihipun gadhah kalih putra
Garwanipun, dipunanggep kathah tiyang minangka senjata rahasianipun, kados Evita Duarte tumraping Juan Perón
Kados déné Evita, Cristina langkung remen tampil kaliyan garwanipun
Piyambakipun dados Présidhèn Argentina rikala taun 2003 sasampun menang saking 18 calon présidhèn, kalebet Carlos Menem ingkang mundur sekawan dinten sadérnégipun pemilu présidhèn babak kalih
Penampilan njawi Kirchner boten mitadosaken tiyang bilih piyambakipun minangka panerus tradisi
Kasuksesanipun minangka gubernur miturut para pengkritikipun sanès indikator, amargi Santa Cruz ingkang wonten ing wewengkon Patagonia minangka provinsi ingkang wiyar lan boten kathah warganipun
Kanthi total 102,6 miliar dolar AS utang jaban rangkah, Argentina ngandharaken boten badhé mbayar sadayanipun
Présidhèn Nestor Kirchner ngandharaken bilih Argentina namung mbayar US$38,5 miliar – US$41,8 miliar nalika 13 Januari 2005 ing Buenos Aires
“Tawa langsung dipunluncuraken lan boten dipunéwahi malih éwadéné wonten panampikan saking para kreditor
Tawa punika saéstu boten dipunéwahi lan langsung dipuntindakaken,” pangandikaning Présidhèn Kirchner
Langkung saking 600.000 kreditor Argentina wonten ing sadaya rangkah donya dipunsuwuni nampi pamanggihipun kanthi bates pungkasan 25 Fèbruari 2005
Saking US$41,8 miliar utang ingkang rantamanipun dipunbayar, Argentina nyuwun kreditor, punapa dipunpathok dhedhasar kurs arta ingkang kasamekta, inggih punika peso Argentina, dolar AS, euro, utawi yèn
Utang dipunkonversikaken wonten ing wujud obligasi énggal ingkang gadhah jangka wekdal pembayaran dumugi 2045 utawi 40 taun
Pengumuman mau malah damel aji mata uang peso lan regi obligasi minggah
Akibat gagal bayar utang wonten ing taun 2001, Argentina ngalami krisis ingkang paling ala sadanguning sajarah
Sepalih saking 20 yuta warganipun langsung miskin
Wiwitanipun, Argentina namung badhé mbayar 12% saking total utang luar negerinipun.
Mark McGrath Mark McGrath utawa Mark Sayers McGarth (minangka jeneng lair) ya iku vokalis saka band Alternatif Rock, Sugar Ray
Mark lair tanggal 15 Maret 1968 ing kutha Hartford, Connecticut, Amérikah Sarékat
Dhèwèké miwiti dadi pènyanyi lan juru main musik nalika sekolah ing Corona Del Mar High School
Mark gadhah garwa Carin Kingsland nalika tanggal 24 September 2012
Dhèwèké gadhah anak kembar ya iku Lydon Edward lan Hartley Grace, lair nalika 29 April 2010
Mark McGrath miwiti dadi penyanyi wiwit SMA
Dhèwèké wujud band kanthi aran Shrinky Dinx (saiki dadi Sugar Ray karo Murphy Karges)
Banjur Rodney Sheppard lan Stan Frazier saka band The Tories gabung banjur band iki ganti jeneng dadi Sugar Ray
Ing band iki dhèwèké akèh pagawéyané
Salah sawijiné ya iku gawé lagu populèr saka Sugar Ray, ya iku Every Morning kang éntuk panghargyaan
McGrath dadi salah sawijininé wong kang éntuk panghargyaan "Rocker Seksi" nalika taun 1998 karo People Magazine
Dhèwèké uga dadi samak ing majalah Rolling Stone Magazine lan Spin Magazine
McGrath uga sesambungan karo Shania Twain (penyani Country) amarga nandhangi vokal lan ngisi vokal ing lagu Party For Two
Mark sapunika sampun magépokan asmané karo Sugar Ray
Ménawa wonten tiyang matur mbok bilih namung Mark ingkang manggung, iku arané inggih Sugar Ray Karir Tivi
McGrath uga dadi pambyawara ing salah sawijiné stasiun tivi, VH1 lan MTV
Acara kang digawakaké karo McGrath ya iku Extra
Nanging nalika taun 2008, wulan Juli, McGrath metu saka acara iku, banjur lumebu manèh ing Sugar Ray kanggo fokus ing musik
McGrath tau dadi bintang tamu juri ing American Idol nalika taun 2005
Uga dadi pambyawara ing acara Don't Forget the Lyrics nalika 2010
McGrath uga tau main ing acara dolanan ing tivi, ya iku Rock & Roll Jeopardy! ing stasiun VH1
Nalika final dolanan iku, dhèwèké adu karo Dave Mustaine saka band Megadeth lan Gary Dell'Abate saka The Howard Stern Show
McGrath lan Sugar Ray tau manggung nalika ing adégan filem Scooby Doo, The Spooky Island
Nalika 14 Januari 2013, McGrath ngajak gabung fans saka Sugar Ray, ing tur kapal menyang Bahama
Ing kapal iku ana panggung musik kanggo manggung Sugar Ray, Smash Mouth, Gin Blossoms, Vertical Horizon, Crackers, lan Spin Doctors.
John Winston Howard John Winston Howard (#ALIH) inggih punika Mahamantri Australia wiwit tanggal 11 Maret 1996 dumugi tanggal 3 Dhésèmber 2007
Piyambakipun minangka mahamantri ingkang paling dangu angka 2 wonten ing Australia sasampunipun Sir Robert Menzies
Howard ugi minangka pamimpin Parté Liberal wiwit taun 1995 dumugi 2007
Piyambakipun asor wonten ing pemilu 2007 ingkang dipunadani tanggal 24 November saéngga kedah masrahaken jabatanipun
Piyambakipun nglajengaken dhateng Universitas Sydney lan lulus Sarjana Hukum rikala taun 1961
Piyambakipun ageng wonten ing wewengkon Earlwood, sawijining wewengkon kelas tengah ingkang warganipun sapérangan ageng minangka keturunan Anglo-Saxon
Bapakiipun gadhah bengkel mobil lan pikantuk kasil ingkang cekap
Piyambakipun ageng tanpa kathah sesambetan kaliyan masarakat imigran Australia punapa déné ingkang miskin
Nalika John Howard ngrembaka wonten ng Australia taun 1940-1950, permusuhan antawising kelompok gréja Katholik lan Protèstan kadadosan
Ingkang nganut agama Katolik inggih punika tiyang Australia keturunan Irlandia lan njurung Irlandia wonten ing konflik Irlandia-Inggris
Nalika wekdal punika kelas tengah Australia sapérangan ageng minangka ingkang nganut agama Protèstan
Kelas pekerja lan ingkang miskin sapérangan ageng ingkang nganut agama Katulik
Kanggé kulawarga Howard, pagesangan sosialipun kapusat wonten ing Gréja Methodist Earlwood
Howard rawuh saking kulawarga ingkang pro-Protèstan lan boten remen sanget kaliyan kelompok Katulik
Mona ingkang konservatif sanget anganing ngatingalaken toleransi dhateng pihak kuminis éwadéné boten sarujuk kaliyan paham mau
Éwadéné makaten, toleransi boten ngantos dumugi dhateng tiyanng Katholik
Kados kathah-kathahing wanita Protèstan wekdal punika ingkang sipatipun kathah prasangka ("prejudice")
Howard minangka putra ragil lan tiyang ingkang gadhah prabawa ageng wonten ing gesangipun inggih punika Mona (ibunipun)
Prabawa Mona dominan sanget wonten ing pagesanganipun, langkung katingal malih rikala piyambakipun nembé 16 taun, lan bapakipun séda
Piyambakipun aktif kaliyan Parté Liberal wiwit umur 18 taun nalika ndhérék Gerakan Liberal Muda lan ndhérék wonten ing mahasiswa pulitik wonten ing perguruan tinggi
Nalika Juli 1962, piyambakipun katampi minangka Jaksa Agung Muda Mahkamah Agung New South Wales
Sadéréng pamilihanipun dhateng Parlemen, piyambakipun minangka satunggaling tiyang rekanan wonten ing sawijining parusahan pendanaan wonten ing Sydney
John Howard dados tiyang angka 25 ingkang nyepeng kalungguhan Mahamantri wiwit kabentukipun Federasi Australia
Punika nyusul kamenangan pamilihan Federal ingkang nemtokaken rikala tanggal 2 Maret 1996
Piyambakipun makili wewengkon pamilihan fédheral Bennelong ing pinggiran kutha barat laut lan sampun kapilih minangka anggota parlemen Bennelong saben pamilihan fédheral wiwit 1974
Piyambakipun dados mahamantri kanthi pengalaman inggil lan wiyar wonten ing pamaréntahan lan oposisi
Piyambakipun kapilih minangka Mantri Urusan Bisnis lan Konsumen taun 1975 kanthi yuswa 36 taun, lajeng njabat minangka Mantri Negosiasi Perdagangan Spesial lan minangka Bendaharawan Persemakmuran langkung saking 5 taun.
Wonten ing September 1985, piyambakipun njabat Wakil Pemimpin ingkang dipunpilih koleganipun minangka Pemimpin Parté Liberal Parlementer lan Pemimpin Oposisi dumugi Mèi 1989
Piyambakipun wangsul dhateng kepemimpinan kaliyan swanten ingkang bulet koleganipun nalika tanggal 30 Januari 1995
Ing masa sawatawis, piyambakipun njabat minangka juru wicara Koalisi kanggé sajumlah kalungguhan senior
Kapilih minangka kapisanan dados mahamantri kanggé taun 1996, piyambakipun kapilih malih wonten ing pemilu 1998, 2001, lan 2004
Piyambakipun maju malih wonten ing pemilu taun 2007 nanging asor déning Parté Buruh
Howard piyambak ugi asor wonten ing wewengkon pamilihanipun, Bennelong.
Elisabet Elisabèt inggih punika tokoh Alkitab wonten ing Prajanjian Anyar
Elisabet inggih punika garwa saking satunggaling Imam ingkang nama Zakharia
Kekalihipun inggih punika keturunan Harun Dumunung wonten ing sawijining kutha ing wewengkon Yudea
Dangu wonten ing palakrama punika kekalihipun boten dipunparingi putra, amargi Elisabet mandhul lan kekalihipun sampun sami sepuh
Nanging saking kersaning Gusti piyambakipun pikantuk satunggaling putra nalika sampun sepuh
Bab punika kadadosan sasampunipun malaékat Gabriel ngatingalaken dhiri dhumateng Zakharia nalika nindakaken wonten ing Bait Suci lan ngendika dhumateng piyambakipun: "Ampun ajrih, hai Zakharia, sebab dongamu sampun dipunkersakaken lan Elisabet, garwamu, badhé miyosaken satunggaling putra kakung tumrapmu lan kedah dipunsukani nama Yohanes." Samangké putranipun dipunkenal minagka Yohanes Pembaptis, tokoh ingkang wigati sanget kagayut kaliyan karya Allah wonten ing dhiri Yesus Kristus
Yohanes Pembaptis minangka kanca raketipun Yesus, lan piyambakipun ingkang lajeng mbaptis Yesus
Cariyos babagan Elisabet ingkang ngemu Yohanes Pembaptis punika wonten ing salabeting Injil Lukas
Elisabet piyambak minangka sanak sadhérék saking Maria ibu saking Yesus Kristus; kemungkinan inggih punika sadhérék ponakan
Maria mangertosi manawi Elisabet ngandhut, amargi dipunparingi pirsa déning malaékat Gabriel nalika ngabaraken bilih Maria piyambak badhé ngandhut déning Roh Kudus
Déné Elisabet wiwit ngandhut sadangunipun 5 wulan boten katingal sanget
Maria ngunjungi Elisabet, nalika kandhungan Elisabet sampun ngancik umur 6 wulan
Jarak dalem ingkang lumayan tebih
Maria dumunung ing Nazaret, Galilea, lan tindak dhateng dalemipun Elisabet ing Yudea
Prastawa kunjungan Maria dhateng Elisabet punika ingkang kathah dipunmaknani wonten ing pagesangan iman tiyang Kristen lan Katolik
Amargi nalika Maria tindak dhateng dalemipun Elisabet, Yohanes ingkang wekdal punika taksih wonten ing kandhungan Elisabeth nglonjak kasenengen
Lan wonten ing bab punika dipuntegesaken amargi Yohanes sampun mangertosi rawuhipun Yesus ingkang wonten ing kandhunganipun Maria
Yohanes Pembaptis ngrespon karawuhan Yesus ingkang kedah dipunsamektakaken jalan-Nya saperlu makarya wonten ing donya saperlu nylametaken umat manungsa manungsa
Saking punika, Yohanes Pembaptis nyamektakaken pedamelanipun Yesus ingkang dipunwastani Mesias, kanthi ngentasaken tiyang Yahudi ingkang wekdal punika kathah kaliyan kamunafikan lan tebih saking Gusti
Kajawi punika Salam ingkang dipunucapaken déning Elisabet dhateng Maria dados salah satunggaling dhasar Salam Maria wonten ing tradisi Katolik
Bab punika dhedhasar téyori Santo Ambrosius wonten ing Abad IV, Biskop Agung saking Milan, Itali
Salam Elisabet ingkang dipunucapaken dhateng Maria punika ngayomaken manah Maria, lan bab punika dipuntafsiraken minangka karendhahan manahinng Elisabet, minangka hamba Allah ingkang sampun kapilih.
Canes Venatici Canes Venatici () inggih punika salah satunggaling rasi lintang ingkang mapan wonten ing belahan langit sisih lor
Rasi lintang punika dipundamel déning astronom Polish, Johannes Hevelius ing abad kaping pitulas
Ing basa Latin, Canes Venatici tegesipun kirik pemburu
Rasi lintang punika kalebet 88 rasi lintang modhèren ingkang sampun dipuntetepaken
Sadèrengipun Hevelius ndamel Canes Venatici inggih kalebet wonten ing pérangan rasi lintang Bootes
Rasi lintang Canes Venatici gadhah tlatah ingkang ambanipun kirang langkung 465 drajat persegi lan boten ngewrat kathah lintang ingkang dipunmangertosi minangka planit-planit
Rasi lintang punika saged dipuntingali wonten ing garis lintang antawisipun +90° lan-40° lan badhé katingal paling sa manawi dipuntingali ing jam 9 dalu ing salebeting sasi Mèi